text: IB3N | La construcció a Balears baixa un 3,17%25 en un any
  IB3 Notícies > economia > La construcció a Balears baixa un 3,17% en un any
  La construcció a Balears baixa un 3,17% en un any
  A nivell estatal, les obres han crescut a un ritme del 5,7% en els darrers 12 mesos
  02/05/2021 17:37h
  El nombre d'obres, tot i la pandèmia i la crisi, ha continuat creixent en el conjunt d'Espanya a un ritme del 5,7% en els darrers 12 mesos. En algunes regions, això si, s'ha contret; són, per exemple, La Rioja o Madrid. I a altres, com les Balears, les obres han baixat. En el cas de les Illes, fins a un 3,17%.
  En concret, segons les dades consultades per Europa Press i recopilades per Nalanda, portal que relaciona a contractes i subcontractes, La Rioja va ser la Comunitat amb la major caiguda des de març de l'any passat fins a febrer d'enguany, amb un descens del 36,7%, encara que la seva quota de mercat sobre el total d'Espanya només representa el 0,5%. La segona comunitat autònoma que més va sofrir els efectes de la pandèmia va ser Madrid, que representa un 12,6% del total i va registrar una caiguda del nombre d'obres del 9,9%, fins a les 961 actuacions dutes a terme.
  Catalunya ha experimentat un descens del 0,2%; i el Pais Basc, del 7,4%.
  Balears, com deiem, ha registrat una caiguda del 3,6%, fins a les 317 obres.
  Totes les altres comunitats autònomes van aconseguir augmentar aquesta xifra. No obstant això, l'increment generalitzat de les construccions es deu a una major presència d'obres amb menor pressupost. De fet, les actuacions amb un pressupost inferior als 500.000 euros són les úniques que van aconseguir incrementar la seva xifra en el conjunt d'Espanya.
  Navarra, Andalusia, Galícia, Comunitat Valenciana, Balears i Canàries van ser les úniques Comunitats que van augmentar el nombre d'obres amb un pressupost superior al milió d'euros.
  La mitjana de treballadors per obra en aquest període va ser de 431,24 persones, la qual cosa representa un augment del 45% enfront de les 294,44 del mateix període de l'any anterior.